Source: https://ro.scribd.com/doc/242217677/Petre-Silvia-2-pdf
Timestamp: 2020-08-14 05:32:46+00:00

Document:
Petre_Silvia-2.pdf
salvareSalvați Petre_Silvia-2.pdf pentru mai târziu
212678402-Spete-Drept-Civil-Rezolvate.docx
Hot Plen CJS Contencios Administr
Sub.licenta.stud.2015
I_1_J_P_Drept_civil
Tactica examinării exterioare a cadavrului la faţa locului cuprinde două faze.docx
tematica_concursul_de_admitere_2015__2___3_
Incheiere DPC
Cerere de Chemare in Judecata-1
Investiţiile Din Off
Administr Arefdgdfgdf A
UNIVERSITATEA „NICOLAE TITULESCU” Facultatea de Drept
PROTECŢIA PENALĂ A SISTEMULUI FINANCIAR-BANCAR ÎMPOTRIVA INFRACŢIUNII DE SPĂLARE A BANILOR
Petre (Niţu) Silvia
Spălarea banilor este o infracţiune „tânără” în rândul faptelor de natură penală, ceea ce înseamnă că se bucură de o toleranţă similară cu cea pe care o avem faţă de copiii. Îngăduinţa prea mare este însă foarte dăunătoare, statisticile demonstrând că spălarea banilor este un „copil” din ce în ce mai obraznic şi „neînţeles” pentru „corijarea” căruia statul este necesar să se implice mai mult.
Spălarea banilor în dreptul intern, dreptul comparat şi pe plan internaţional
Secţiunea I. Scurte incursiuni istorice şi legislative referitoare la spălarea banilor
În prezent, fenomenul spălării banilor afectează toate statele lumii, acesta ameninţând transparenţa, stabilitatea şi eficienţa sistemelor financiare naţionale şi internaţionale 1 . Sistemele financiare naţionale şi internaţionale sunt vulnerabile nu numai faţă de activităţile de camuflare a veniturilor obţinute din activităţi infracţionale, ci şi faţă de activităţile prin care anumite persoane care sunt dispuse să rişte orice, inclusiv viaţa, finanţează actele de terorism. Ameninţarea terorismului este una dintre cele mai întâlnite teme pe agenda internaţională, atât din cauza faptului că actele teroriste sunt mai dese ca oricând în lume, cât şi din cauza faptului că finanţarea actelor teroriste presupune capitaluri foarte mari (vorbindu-se despre sume de ordinul miliardelor de dolari). Aceste sume de bani provin aproape în totalitate din săvârşirea unor infracţiuni foarte grave, cum ar fi traficul de droguri, traficul de arme, traficul de persoane, lipsirea de libertate, contrabanda etc. În prezenţa unui atare pericol, guvernele majorităţii statelor, precum şi anumite organisme sau instituţii europene şi internaţionale (OLAF, Comisia Europeană, grupul Egmont etc.) au declarat „război” persoanelor care săvârşesc fapte de spălare a banilor şi a celor prin care se realizează finanţarea terorismului. Expresia „spălarea banilor” a intrat în limbajul comun la începutul secolului trecut, însă aceasta rămâne şi în prezent unul dintre conceptele juridice necorespunzător reglementate atât la nivelul dreptului naţional, cât şi la cel al legislaţiei internaţionale. Fără a nega preocupările recente pentru adoptarea unor norme menite să limiteze şi controleze fenomenul spălării banilor, în contextul crizei financiare existente pe plan internaţional, subliniem că, din păcate, găsirea unui cadru juridic ancorat în realităţile contemporane este un obiectiv principal care se găseşte pe agenda factorilor de decizie politică, dar la capitolul „probleme grave nerezolvate” încă în mod satisfăcător. Dificultăţile în găsirea unor remedii eficace împotriva faptelor de spălare a banilor decurg îndeosebi, aşa cum se observă din cercetările întreprinse, din aceea că faptele de spălare a banilor sunt aproape întotdeauna asociate cu infracţionalitatea organizată, având de multe ori ramificaţii transnaţionale, astfel că lupta împotriva acestor fapte a devenit o temă importantă comună, cel puţin a statelor democratice, deoarece numai analiza globală a procesului de legalizare a banilor proveniţi din săvârşirea de infracţiuni permite perceperea adecvată a fenomenului spălării banilor. Grupurile infracţionale organizate, prin modul lor de structurare, flexibilitatea şi capacitatea deosebită de infiltrare a mediilor decizionale constituie unul dintre cele mai mari pericole care pândesc societatea contemporană, fiind practic o sfidare la adresa societăţii mondiale 2 .
1 A se vedea conţinutul Raportul Oficiul Naţional de Prevenire şi Combatere a Spălării Banilor – 10 ani de activitate a Unităţii de Informaţii Financiare a României, www.onpcsb.ro.
2 P. Ciobanu, Prevenirea şi combaterea infracţiunii de spălare a banilor, Revista română de drept al afacerilor nr. 5/2003.
De altfel, în doctrină, se consideră că probabil cel mai important „segment al fenomenului infracţional” este crima organizată, deoarece „determină numeroase implicaţii în societatea civilă” 1 . Crima organizată funcţionează, în multe cazuri, după regulile unui management performant şi foloseşte, de multe ori, ca paravan, instituţii juridice onorabile (societăţi comerciale, ONG-uri etc.). „Inventarea” formei moderne a spălării banilor este atribuită gangsterului american Al Capone, care, în perioada anilor 1920-1930, a deschis în S.U.A. spălătorii (curăţătorii chimice) prin intermediul cărora introducea în circuitul economic o parte din banii negrii, obţinuţi din activităţi infracţionale, fiind creată aparenţa de legalitate a fondurilor obţinute din săvârşirea de infracţiuni 2 . Este cunoscut faptul că în perioada interbelică, mai ales în perioada prohibiţiei (când era interzis comerţul cu alcool), mafia americană, în special cea de origine italiană, încasa sume foarte mari din contrabandă, trafic de persoane, jocuri de noroc sau taxe de protecţie. Organizaţiile infracţionale din acea perioadă trăiau un oarecare paradox, deoarece, pentru a putea folosi fără probleme banii murdari, aveau nevoie să justifice provenienţa acestora 3 . De fapt, expresia „spălarea banilor” nu a fost creată de Al Capone sau alţi infractori contemporani acestuia, ci acesta, împreună cu alţi răufăcători din acea perioadă, a dezvoltat practic tehnicile şi metodele spălării banilor, în contextul prohibiţiei şi al crizei economice traversate de S.U.A între cele două războaie mondiale, perioadă în care clanurile mafiote au împânzit ţara cu spălătorii (curăţătorii chimice) de haine 4 . Lanţurile de magazine ofereau, pe lângă serviciile obişnuite, şi servicii de spălare a rufelor, astfel că gangsteri precum celebrul Al Capone şi alţii (de pildă, Bugsy Moran) au deschis spălătorii pentru „spălarea (albirea) banilor” murdari. Aceştia utilizau o schemă evazionistă foarte simplă, şi anume: „amestecau” banii negrii, obţinuţi din săvârşirea de infracţiuni (care erau foarte mulţi), cu cei realizaţi (adică veniturile obţinute) din spălarea hainelor (foarte puţini, deoarece în contextul crizei populaţia nu avea bani), reuşind astfel să introducă în circuitul legal sume exorbitante de bani murdari (de natură infracţională) 5 . Prima folosire a sintagmei „spălarea banilor” a avut loc în anul 1973, de către ziarul The Guardian, în timpul scandalului „Watergate”, în care a fost implicat fostul preşedinte american Richard Nixon, care ulterior a demisionat în urma unor acuzaţii, printre care şi cea de spălare de bani 6 . După acest moment, expresia „money laundering” a început să fie folosită pe scară din ce în ce mai largă, ajungând în prezent să fie utilizată la nivel global. Practic, începând cu anii 1980, odată cu creşterea flagelului drogurilor din America de Nord şi Europa de Vest, expresia „spălarea banilor” a intrat în atenţia guvernanţilor acestor state, precum şi a organizaţiilor internaţionale, care erau îngrijorate la rândul lor.
2 M. Mutu, Spălarea banilor – aspecte juridico-penale, teză de doctorat, Chişinău, 2005, p. 9.
3 C. Adochiţei, I. Adochiţei, Spălarea banilor, RDP nr. 1/2003, p. 94.
4 http://en.wikipedia.org/wiki/Money_laundering.
5 Pentru alte detalii, a se vedea, spre exemplu: M. Mutu, op. cit., p. 19; M. Hotca, M. Dobrinoiu, Infracţiuni prevăzute în legi speciale, Ed. C.H. Beck, ed. a 2-a, Bucureşti, 2010, p. 286 şi urm.
6 Comitetul pentru Realegerea Preşedintelui (CRP) Richard Nixon a dispus virarea anumitor fonduri în Mexic, după care acestea s-au întors în Statele Unite ale Americii, fiind virate unei companii din Miami.
În această perioadă, de fapt, spălarea banilor a devenit realmente un fenomen la scară planetară, deoarece sistemul financiar-bancar putea să-l deservească non stop. Deşi incriminarea faptei de spălare a banilor, ca formă specială de faptă infracţională, distinctă de infracţiunea de tăinuire sau de favorizarea infractorului, nu datează de mult timp în peisajul legislaţiilor penale, atât la noi, cât şi în majoritatea statelor lumii ea a fost identificată, din punct de vedere juridic, cu mai multe secole în urmă 1 . Dreptul românesc, fiind influenţat direct de mutaţiile legislative produse la nivel european, a preluat concepţia continentală cu privire la infracţiunea de spălare a banilor. Avem în vedere în principal ultimele acte normative adoptate în dreptul european (de pildă, Directiva 2005/60/CE). De altfel, în dreptul românesc, infracţiunea de spălare a banilor, sub această denumire, are o istorie normativă scurtă 2 , deoarece prima reglementare a faptei de spălare a banilor a avut loc în anul 1999, prin adoptarea Legii nr. 21/1999, act normativ care după aproximativ 3 ani de existenţă a fost abrogat prin Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, actualmente în vigoare. În perioada anterioară adoptării Legii nr. 21/1999, faptele de spălare a bunurilor provenite din săvârşirea infracţiunilor nu erau incriminate sub această denumire în legislaţia penală românească, dar acestea puteau fi încadrate în conţinutul infracţiunilor de tăinuire şi de favorizare a infractorului prevăzute de Codul penal de la 1969. Codul penal adoptat prin Legea nr. 301/2004 incrimina spălarea banilor în mod similar cu Legea nr. 656/2002 pentru prevenirea şi combaterea spălării banilor, astfel că reproducem conţinutul textului incriminator exclusiv printr-o notă de subsol 3 , cu atât mai mult cu cât acest Cod penal nu intrat niciodată în vigoare. În ceea ce priveşte cuprinsul Legii nr. 656/2002, aceasta a adus modificări substanţiale definiţiei legale a infracţiunii de spălare a banilor existente în Legea nr.
Astfel, potrivit art. 23 din Legea nr. 656/2002, constituie infracţiunea de spălare a banilor şi se pedepseşte cu închisoare de la 3 la 12 ani:
1 Formele infracţionale evoluate recente ale spălării banilor sunt tăinuirea bunurilor ce constituie produsul infracţiunii şi favorizarea infractorului. 2 A se vedea conţinutul Raportul Oficiul Naţional de Prevenire şi Combatere a Spălării Banilor – 10 ani de activitate a Unităţii de Informaţii Financiare a României, www.onpcsb.ro.
3 Conform art. 268 din acest cod, situat în cadrul titlului II Crime şi delicte contra patrimoniului: “(1) Se pedepseşte cu închisoare strictă de la 3 la 12 ani:
a) schimbarea sau transferul de bunuri, cunoscând că provin din săvârşirea de infracţiuni, în
scopul ascunderii sau disimulării originii ilicite a acestor bunuri sau în scopul de a ajuta persoana
care a săvârşit infracţiunea din care provin bunurile să se sustragă de la urmărire, judecată sau executarea pedepsei;
b) ascunderea sau disimularea adevăratei naturi, a provenienţei, situării, dispoziţiei, circulaţiei
sau proprietăţii bunurilor ori a drepturilor asupra acestora, cunoscând că bunurile provin din săvârşirea de infracţiuni;
c) dobândirea, deţinerea sau folosirea de bunuri cunoscând că acestea provin din săvârşirea
de infracţiuni. (2) În sensul alin. (1), prin bunuri se înţelege bunurile corporale sau necorporale, mobile ori imobile, precum şi actele juridice sau documentele care atestă un titlu ori un drept cu privire la acestea”. Pentru analiza acestei infracţiuni, a se vedea V. Dobrinoiu, Drept penal. Partea specială, vol. I, Ed. Lumina Lex, Bucureşti, 2004, p. 383-387.
a) schimbarea sau transferul de bunuri, cunoscând că provin din săvârşirea de
infracţiuni, în scopul ascunderii sau al disimulării originii ilicite a acestor bunuri sau în
scopul de a ajuta persoana care a săvârşit infracţiunea din care provin bunurile să se sustragă de la urmărire, judecată sau executarea pedepsei;
b) ascunderea sau disimularea adevăratei naturi a provenienţei, a situării, a
dispoziţiei, a circulaţiei sau a proprietăţii bunurilor ori a drepturilor asupra acestora, cunoscând că bunurile provin din săvârşirea de infracţiuni; c) dobândirea, deţinerea sau folosirea de bunuri, cunoscând că acestea provin din săvârşirea de infracţiuni. În afara diferenţelor privitoare la conţinutul obiectiv, în noua lege nu există o enumerare a infracţiunilor premisă a spălării banilor, cum exista în Legea nr. 21/1999, astfel că sfera de aplicare a acesteia, cel puţin teoretic, s-a extins comparativ cu legea anterioară. În forma iniţială, art. 23 din Legea nr. 656/2002 cuprindea un alineat (al doilea), care sancţiona fapta de asociere pentru săvârşirea infracţiunii de spălare a banilor. Acest alineat a fost abrogat prin art. 34 din Legea nr. 39/2003 1 . În afară de modificarea legislativă menţionată mai sus, Legea nr. 656/2002 a suferit mai multe modificări şi completări succesive 2 , dar cele mai importante sunt cele intervenite prin O.U.G. nr. 53/2008.
Secţiunea a II-a. Analiza principalelor acte normative internaţionale care conţin dispoziţii referitoare la prevenirea, descoperirea şi sancţionarea faptelor de spălare a banilor
Principalele izvoare formale europene în materia prevenirii, descoperirii şi sancţionării faptelor de spălare a banilor sunt:
Conven ţia europeană din 8 noiembrie 1990 privind spălarea, descoperirea, sechestrarea şi confiscarea produselor infracţiunii, încheiată la Strasbourg în 1990, ratificată de România prin Legea nr. 263/2002 3 ;
Directiva nr. 91/308/EEC referitoare la prevenirea utiliz ării sistemului financiar pentru spălarea banilor 4 ;
Directiva nr. 2001/97/CE de modificare a Directivei nr. 91/308/EEC 5 ;
Directiva 2005/60/CE privind prevenirea utiliz ării sistemului financiar în scopul spălării banilor şi finanţării terorismului 6 ;
Directiva 2006/70/EC privind stabilirea m ăsurilor de implementare a Directivei 2005/60/EC cu privire la definiţia "persoanei expuse politic" şi a criteriilor tehnice pentru procedurile de cunoaştere simplificată a clientelei, precum şi,
1 Legea nr. 39/2003 a fost publicată în M. Of. nr. 50 din 29 ianuarie 2003. Conform art. 34 din Legea nr. 39/2003: „Pe data intrării în vigoare a prezentei legi se abrogă dispoziţiile art. 14 şi ale art. 18 alin. (3) din Legea nr. 678/2001, cu modificările ulterioare, precum şi ale art. 23 alin. (2) din Legea nr. 656/2002 (s.n.) pentru prevenirea şi sancţionarea spălării banilor, publicată în Monitorul Oficial al României, Partea I, nr. 904 din 12 decembrie 2002”.
2 Este vorba despre Legea nr. 230/2005, O.U.G. nr. 135/2005, Legea nr. 36/2006, Legea nr. 405/2006 şi Legea nr. 306/2007.
3 Publicată în M. Of. nr. 353 din 28 mai 2002.
4 Publicată în Jurnalul Oficial L 166 din 28.06.1991.
5 Publicată în Jurnalul Oficial L 344/76 din 28.12.2001.
6 Publicată în Jurnalul Oficial nr. L 309 din data de 25.11.2005.
pentru excepţiile cu privire la activităţile financiare întreprinse ocazional sau foarte limitate 1 .
Secţiunea a III-a. Prezentarea legislaţiei unor state în materia sancţionării faptelor de spălare a banilor
În urma analizei reglementării spălării banilor în alte state, observăm că există anumite diferenţe notabile. În anumite state (Italia, Franţa etc.), în cazul infracţiunii de spălare a banilor se poate cumula pedeapsa închisorii cu pedeapsa amenzii, iar dacă spălarea banilor este comisă în mod obişnuit sau în bandă organizată pedeapsa prevăzută de lege este mult mai mare. În Rusia şi republica Moldova spălarea banilor este considerată mai gravă dacă valoarea bunurilor ce constituie obiectul material al infracţiunii este de „proporţii mari”. Ca un element de diferenţiere, se impune să menţionăm prevederea existentă în Codul penal spaniol, conform căreia dacă bunurile ce formează obiectul spălării banilor provin din traficul de droguri pedeapsa urmează a fi aplicată în jumătatea ei superioară. În fine, mai facem precizarea că, în dreptul spaniol, sunt sancţionate penal şi faptele de spălare a banilor care îmbracă forma unei neglijenţe grave.
Analiza conţinutului infracţiunii de spălare a banilor
Secţiunea I. Concepţii privind fenomenul spălării banilor
Scopul spălării banilor îl constituie mascarea sau ascunderea faptelor infracţionale din a căror săvârşire provin fondurile ilicite, urmând ca acestea, după ce li s-a creat o origine aparent licită, să fie folosite pentru derularea unor afaceri licite sau pentru finanţarea săvârşirii unor noi infracţiuni care să aducă alte fonduri pentru participanţi 2 . În multe cazuri banii murdari după ce sunt „spălaţi” prin intermediul unor mijloace având această finalitate sunt din nou „murdăriţi”, deoarece sunt folosiţi pentru finanţarea săvârşirii anumitor infracţiuni. Se poate vorbi despre un cerc vicios al fenomenului spălării banilor sau despre efectul bulgărelui de zăpadă care prin rostogolire acoperă zăpada din straturile incipiente, crescând în continuu. Atât la nivelul reglementării, cât şi la cel al teoriei în materie, opiniile privind definirea şi domeniul de cuprindere al spălării banilor sunt neunitare. Referitor la natura infracţiunii de spălare a banilor, în doctrina de specialitate s-au făcut anumite precizări pertinente, cum ar fi: spălarea banilor reprezintă procesul de convertire a banilor „murdari”, adică a profitului obţinut de pe urma infracţiunilor în bani „curaţi”; spălarea banilor constă în eliminarea sau deghizarea existenţei ilegale a bunului, sursa ilegală, titlul de proprietate şi utilizarea profitului de pe urma activităţii
1 Publicată în Jurnalul Oficial nr. L 214, din data de 04.08.2006.
2 M. Hotca, M. Dobrinoiu, op. cit., p. 286 şi urm.
infracţionale, proces prin care acest profit apare ca provenind dintr-o sursa legală; convertirea (transformarea) şi transferarea unei proprietăţi se referă la fapte ce se comit, de obicei, de către cel care posedă acea proprietate şi care doreşte să-i ascundă sau să mascheze originea ilegală a acesteia; modalitatea tăinuirii sau deghizării naturii, originii, amplasării etc. este efectuată de angajaţi ai unor instituţii financiar-bancare, agenţi, comercianţi s.a. 1 . În una dintre primele definiţii date fenomenului spălării banilor, în doctrina noastră, se consideră că acesta constă în „transformarea sau transferarea cu intenţie a bunurilor de orice fel, materiale sau nemateriale, mobile sau imobile, tangibile sau intangibile, a valorilor şi sumelor de bani, indiferent de forma lor de evidenţă, cunoscând că acestea sunt rezultate din săvârşirea sau participarea la comiterea uneia din infracţiunile de contrabandă, evaziune fiscală, trafic de stupefiante, prostituţie, proxenetism, trafic de valută falsă, furturi la comandă, luare de mită, trafic de influenţă, şantaj, bancrută frauduloasă, înşelăciune, gestiune frauduloasă, în scopul de a ascunde originea ilegală a
acestora” 2 . În ceea ce priveşte fazele (etapele) spălării banilor, există trei concepţii principale, şi anume:
- spălarea banilor în două faze;
- spălarea banilor în trei faze;
- spălarea banilor în patru faze.
Cea mai întâlnită este cea promovată de Grupul de acţiune financiară (GAFI), care în unul dintre primele sale rapoarte, denumit „Lupta contra spălării capitalurilor” (februarie 1990), arăta că procesul de spălare se desfăşoară în trei etape fundamentale, respectiv:
plasarea, stratificarea şi integrarea 3 .
Secţiunea a II-a. Analiza condiţiilor preexistente ale infracţiunii de spălare a banilor
§1. Obiectul infracţiunii
În doctrină, de regulă, se consideră că obiectul juridic special (specific) al infracţiunii de spălare a banilor este complex (plural) 4 . Astfel, se arată că obiectul juridic specific al spălării de bani cuprinde două categorii de relaţii sociale: relaţiile sociale privitoare
1 M. David, Economia subterană şi spălarea banilor – studiu criminologic, Teză de doctorat, Chişinău, 2007, p. 40, www.cnaa.acad.md.
C. Voicu, Banii murdari şi crima organizată, Ed. Artprint, Bucureşti, 1995.
3 M. Mutu, Spălarea banilor – aspecte juridico-penale, teză de doctorat, Chişinău, 2005, p. 76. Pentru obiectivele acestui grup, a se vedea www.fatf-gafi.org. 4 A se vedea, de pildă, M.A. Hotca, M. Dobrinoiu, op. cit., p. 303. Sunt şi autori care definesc infracţiunea de spălare a banilor numai prin referire la un singur grup (fascicul) de relaţii sociale. Spre exemplu, P. Ciobanu defineşte obiectul infracţiunii de spălare a banilor ca fiind constituit din “relaţiile sociale care protejează instituţiile economice, financiare, bancare şi celelalte subiecte nominalizate în art. 8 din lege (Legea nr. 656/2002 – s.n.), împotriva folosirii acestora în scopul spălării banilor” (op. cit.).
la înfăptuirea justiţiei şi cele patrimoniale 1 , referitoare la circulaţia juridică licită a bunurilor, considerându-se că infracţiunea de spălare a banilor afectează nu numai circuitul juridic legal al bunurilor, ci şi înfăptuirea justiţiei, deoarece îngreunează activitatea de restabilire a ordinii de drept încălcate 2 . În ceea ce ne priveşte, apreciem că această infracţiune are ca obiect juridic, în principal, relaţiile sociale referitoare la înfăptuirea justiţiei, care sunt lezate sau periclitate prin operaţiunile juridice de orice fel, efectuate în scopul împiedicării identificării originii ilicite, a situării, a circulaţiei, a titularului real al dreptului de proprietate ori a existenţei altor drepturi cu privire la un bun, de către o persoană, iar în subsidiar obiectul juridic cuprinde şi relaţiile patrimoniale, referitoare la circulaţia juridică licită a bunurilor. Alături de relaţiile sociale privitoare la înfăptuirea justiţiei, credem că, în subsidiar, sunt vătămate sau periclitate şi relaţiile sociale privind circulaţia juridică legală a bunurilor, întrucât circuitul economic este, fără îndoială, afectat prin derularea unor operaţiuni nelegale, putându-se spune că, din acest punct de vedere, infracţiunea de spălare a banilor este o infracţiune din domeniul afacerilor 3 , deoarece vatămă sau periclitează relaţiile sociale ce se nasc şi dezvoltă în legătură cu derularea activităţilor economice, fiind, practic, de neconceput ca fenomenul spălării banilor să nu afecteze în sens negativ, evident, lumea afacerilor.
Spălarea de bani este o infracţiune care are obiect material, deoarece operaţiunile juridice specifice privesc în principal bunuri corporale (de pildă, apartamente, titluri de valoare, bani în numerar etc.) 4 . Obiectul material al infracţiunii de spălare a banilor îl constituie bunurile corporale asupra cărora se exercită elementul material al infracţiunii şi care, la rândul lor, au provenienţă de natură infracţională 5 . Potrivit art. 2 din Legea nr. 656/2002, prin bunurile care fac obiectul infracţiunii de spălării banilor se înţelege bunurile corporale sau necorporale, mobile ori imobile, precum şi actele juridice sau documentele care atestă un titlu ori un drept cu privire la acestea. În doctrină s-a discutat dacă pot forma obiect material al infracţiunii de spălare a banilor bunurile care nu se află în circuitul în circuitul juridic civil, cum sunt cele din domeniul public (spre exemplu, bunurile care fac parte din patrimoniul naţional). Răspunsul este afirmativ, deoarece legea nu distinge în niciun fel 6 . Or, ubi lex non
distinquit, nec nos distinquere debemus.
§2. Subiecţii infracţiunii
1 Pentru acest punct de vedere, a se vedea şi I. Gârbuleţ, Infracţiuni de corupţie, Ed. Universul Juridic, Bucureşti, 2010, p. 383.
2 Idem, p. 313. Aceeaşi autori adaugă şi faptul că „dintr-un alt punct de vedere, se poate spune că faptele de spălare a banilor vatămă sau periclitează relaţiile sociale referitoare la lupta contra crimei organizate”.
3 M.A. Hotca, M. Dobrinoiu, Elemente de drept penal al afacerilor, Ed. C.H. Beck, Bucureşti, 2008, p. 24 şi urm.
4 I. Lascu, op. cit., p. 14.
5 P. Ciobanu, op. cit., p. 9.
6 M.A. Hotca, M. Dobrinoiu, op. cit. p. 306.
2.1. Subiectul activ Pentru a dobândi calitatea de subiect activ al infracţiunii de spălare a banilor, o persoană fizică trebuie să îndeplinească toate condiţiile generale pentru reţinerea unei atare calităţi, şi anume vârsta minimă, responsabilitatea şi libertatea de voinţă şi acţiune. Făptuitorul persoană fizică trebuie să fi împlinit la data săvârşirii faptei vârsta de 14 ani şi să aibă discernământ. Responsabilitatea este starea unei persoane de a avea reprezentarea conduitei sale şi a urmărilor acesteia, orientându-şi în mod voit energia sa fizică în raport cu această conduită. Libertatea de voinţă şi acţiune este aptitudinea omului de a lua liber decizia infracţională şi de săvârşire neconstrânsă a faptei. Menţionăm faptul că, în doctrină şi practica judiciară există două opinii în ceea ce priveşte chestiunea dacă autorul sau alt participant la infracţiunea principală (delictum principale – din care provin banii murdari) poate fi sau nu subiect activ al infracţiunii de
spălare a banilor (delictum subsequens) 1 .
Cu privire la această problemă de drept, în doctrină se consideră că autorul sau ceilalţi participanţi la infracţiunea principală (delictum principale – din care provine bunul albit) nu pot fi subiecţi activi al infracţiunii de spălare a banilor (delictum subsequens), deoarece ei au devenit deţinători ai bunurilor ce formează obiectul material al spălării banilor prin comiterea faptei principale 2 . De asemenea, s-a argumentat că ar fi încălcat principiul non bis in idem, principiu conform căruia o persoană poate fi trasă la răspundere penală pentru aceeaşi faptă numai o singură dată. Legea penală americană (S.U.A.) nu sancţionează persoana care a comis fapta principală (§1957) şi, conform unei părţi a literaturii de specialitate, nici legea germană nu incriminează fapta participantului la infracţiunea principală, cu excepţia complicelui, care poate fi sancţionat dacă pentru fapta primară este sancţionat mai aspru 3 . În practica judiciară din ţara noastră se regăseşte, în principal, punctul de vedere conform căruia autorul sau alt participant la infracţiunea din care provin bunurile spălate poate fi subiect activ al infracţiunii de spălare a banilor. În fine, precizăm că în cazul infracţiunii conexe spălării banilor, prevăzută de art. 24 din Legea nr. 656/2002, subiectul activ al infracţiuni este calificat, deoarece trebuie să facă parte din categoria persoanelor care au obligaţiile prevăzute de art. 18 din Legea nr. 656/2002. Practic este vorba fie de personalul Oficiului Naţional de Prevenire şi Combatere a Spălării Banilor, fie de persoanele prevăzute în art. 8 din Legea nr. 656/2002. Pot fi subiecţi activi ai infracţiunii de spălare a banilor şi persoanele care exercită profesii liberale, inclusiv avocaţii, dacă este vorba despre informaţii obţinute fără legătură cu derularea unei proceduri judiciare. În acest sens a decis Curtea de Justiţie a Comunităţilor Europene, dispunând că: „Obligațiile de informare și de cooperare cu autoritățile responsabile de combaterea spălării banilor prevăzute la articolul 6 alineatul (1) din Directiva 91/308/CEE a Consiliului din 10 iunie 1991 privind prevenirea folosirii sistemului financiar în scopul spălării banilor, așa cum a fost modificată prin Directiva
1 A se vedea, de pildă: M. Mutu, op. cit., p. 117; D Ciuncan, A. Niculiţă, Subiectul activ al infracţiunii de spălare a banilor, R.D.P. nr. 2/2006, p. 107-108; P. Munteanu, op. cit., p. 44. A se vedea şi nota prof. G. Antoniu la D Ciuncan, A. Niculiţă, op. cit., p. 108.
2 Această concepţie se găseşte şi în legislaţia Principatului Liechtenstein unde se consideră că bunurile pot fi spălate numai de către o persoană care nu a participat la infracţiunea premisă.
3 M. Mutu, op. cit. 33.
2001/97/CE a Parlamentului European și a Consiliului din 4 decembrie 2001, și impuse avocaților de articolul 2a punctul 5 din această directivă, ținând cont de articolul 6 alineatul (3) al doilea paragraf din aceasta, nu încalcă dreptul la un proces echitabil, astfel cum acesta este garantat de articolul 6 din CEDO și de articolul 6 alineatul (2) din Tratatul UE” 1 . În ceea ce priveşte persoana juridică şi aceasta poate avea calitatea de subiect activ al infracţiunii prevăzute de art. 23 din Legea nr. 656/2002 dacă sunt îndeplinite condiţiile privind răspunderea penală a acesteia (art. 19 1 C.pen.) 2 . Prin decizia Curţii de Justiţie a Comunităţii Europene din 2 octombrie 1991, această instanţă recunoaşte, indirect, principiul răspunderii penale a persoanelor juridice 3 .
1 Decizia C-305/05, 2007, în cauza Ordre des barreaux francophones et germanophone s.a.,
în JO C 199 25.08.2007. Deşi, prin acțiunea principală, reclamanții și intervenienții au ridicat
problema validității legislației naționale de transpunere a Directivei 91/308 în raport cu mai multe norme de rang superior, totuși, prin întrebarea sa, instanța de trimitere a considerat necesar să solicite Curții numai controlul validității directivei în lumina dreptului la un proces echitabil garantat prin articolul 6 din CEDO și prin articolul 6 alineatul (2) UE. Potrivit jurisprudenței Curţii, procedura stabilită la articolul 234 CE este întemeiată pe o separare clară a competențelor între instanțele naționale și Curte, astfel încât numai instanța națională care judecă litigiul și care trebuie să își asume responsabilitatea pentru hotărârea judecătorească ce va fi pronunțată poate să aprecieze, luând în considerare particularitățile cauzei, atât necesitatea pronunțării unei hotărâri preliminare pentru a fi în măsură să pronunțe propria hotărâre, cât și pertinența întrebărilor pe care le adresează Curții (a se vedea hotărârea din 4 decembrie 2003, EVN și Wienstrom, C‑448/01, Rec., p. I‑14527, punctul 74, și hotărârea din 12 aprilie 2005, Keller,
C‑145/03, Rec., p. I‑2529, punctul 33).
Răspunderea penală a persoanei juridice este, de altfel, menţionată şi în Convenţia de la Varşovia. Potrivit art. 10 din această Convenţie: „1. Fiecare parte va adopta măsurile legislative şi alte măsuri necesare pentru a se asigura că persoanele juridice pot fi trase la răspundere pentru infracţiunile de spălare de bani, stabilite în conformitate cu prezenta convenţie, comise în interesul lor de orice persoană fizică ce acţionează fie în nume propriu, fie ca parte a unui organ
al persoanei juridice, care deţine o funcţie de conducere în cadrul persoanei juridice, în baza:
a) unei împuterniciri de reprezentare a persoanei juridice;
b) unei atribuţii de a lua decizii în numele persoanei juridice;
c) unei atribuţii de a exercita un control în cadrul persoanei juridice respective, precum şi în
cazul implicării unei astfel de persoane fizice în calitate de complice sau instigator la infracţiunile menţionate mai sus.
2. În afară de cazurile prevăzute la parag. 1, fiecare parte va lua măsurile necesare pentru
a se asigura că o persoană juridică poate fi trasă la răspundere în cazul în care lipsa de
supraveghere şi control de către o persoană fizică prevăzută în parag. 1 a făcut posibilă comiterea faptelor penale, menţionate la parag. 1, în avantajul persoanei juridice respective, de către o persoană fizică subordonată persoanei juridice respective.
3. Răspunderea unei persoane juridice în conformitate cu prezentul articol nu va exclude
procedurile judiciare penale împotriva persoanelor fizice care sunt autori, instigatori sau complici
la comiterea faptelor penale menţionate în parag. 1.
4. Fiecare parte se va asigura că persoanele juridice răspunzătoare conform prezentului
articol vor face obiectul unor sancţiuni penale sau de altă natură, efective, proporţionale şi
descurajatoare, inclusiv sancţiuni pecuniare.
3 Pentru o tratare a răspunderii penale a persoanei juridice, a se vedea, Fl. Streteanu, R. Chiriţă, Răspunderea penală a persoanei juridice, Ed. C.H. Beck, Bucureşti, 2007; G. Antoniu,
C. Mitrache, A. Filipaş, R.M. Stănoiu, I. Ionescu, I. Molnar, N. Iliescu, V. Paşca, M.
Basarab, Noul Cod penal, Ed. C.H. Beck, Bucureşti, 2006; C. Căşuneanu, Răspunderea penală a persoanei juridice, Ed. Hamangiu, Bucureşti, 2007.
Conform art. 19 1 C. pen., persoanele juridice, cu excepţia statului, a autorităţilor publice şi a instituţiilor publice care desfăşoară o activitate ce nu poate face obiectul domeniului privat, răspund penal pentru infracţiunile săvârşite în realizarea obiectului de activitate sau în interesul ori în numele persoanei juridice, dacă fapta a fost săvârşită cu forma de vinovăţie prevăzută de legea penală. Răspunderea penală a persoanei juridice nu exclude răspunderea penală a persoanei fizice care a contribuit, în orice mod, la săvârşirea aceleiaşi infracţiuni. Prin realizarea obiectului de activitate înţelegem că un reprezentant al persoanei juridice a comis o infracţiune cu prilejul transpunerii în practică a activităţilor pe care, potrivit legii sau actelor constitutive, persoana juridică le poate desfăşura. Se poate spune că o infracţiune este comisă în interesul persoanei juridice în situaţia în care
folosul obţinut prin infracţiune revine, în totul sau în parte, persoanei juridice în discuţie.
O infracţiune va fi săvârşită în numele persoanei juridice dacă persoana fizică care
comite fapta acţionează în calitate de reprezentant legal sau convenţional al persoanei
juridice. Dacă fapta este comisă de alte persoane decât organele persoanei juridice, pentru existenţa infracţiunii este necesar ca acestea să fi ştiut sau să fi trebuit să ştie despre activitatea prepusului sau reprezentantului său. În caz contrar, este exclusă răspunderea penală a persoanei juridice dacă infracţiunea este comisă pe neaşteptate
de către un simplu prepus al persoanei juridice.
Şi noul Cod penal prevede răspunderea penală a persoanei juridice, dar există unele diferenţe faţă de reglementarea din actualul Cod penal. Astfel, conform art. 135 din noul Cod penal, persoana juridică, cu excepţia statului şi a autorităţilor publice, răspunde
penal pentru infracţiunile săvârşite în realizarea obiectului de activitate sau în interesul
ori în numele persoanei juridice.
Instituţiile publice nu răspund penal pentru infracţiunile săvârşite în exercitarea unei activităţi ce nu poate face obiectul domeniului privat. Răspunderea penală a persoanei juridice nu exclude răspunderea penală a persoanei fizice care a contribuit la săvârşirea aceleiaşi fapte.
Subiectul pasiv principal al infracţiunii de spălare a banilor este statul, deoarece titularul valorii sociale ocrotite în principal (înfăptuirea justiţiei) este acesta. Statul este cel care organizează activitatea de aplicare şi respectare a prevederilor legale referitoare la asigurarea corespunzătoare a circulaţiei juridice a bunurilor 1 . Având în vedere existenţa şi a unui al doilea obiect juridic (relaţiile sociale privind protecţia derulării licite a circuitului juridic al bunurilor), infracţiunea poate avea şi un subiect pasiv secundar (adiacent), în cazul în care este vătămată sau periclitată o valoare socială aparţinând unui particular persoană fizică sau juridică. Se observă, deci,
că subiectul pasiv secundar variază în funcţie de felul infracţiunii principale.
Infracţiunea de spălare a banilor presupune preexistenţa săvârşirii altei infracţiuni, respectiv a infracţiunii din care provine bunul ce constituie obiectul spălării banilor,
1 H. Diaconescu, op. cit., p. 452.
infracţiune care constituie aşa-numita situaţie premisă a infracţiunii 1 . Această infracţiune este denumită infracţiune principală (primară, premisă, predicat etc.). În practica judiciară s-a reţinut că „această infracţiune presupune ca situaţie premisă existenţa unui bun provenind din săvârşirea unei infracţiuni, neavând relevanţă cine a comis infracţiunea” 2 . În accepţiunea legii, infracţiunea de spălare de bani constituie o infracţiune mijloc, prin care făptuitorul urmăreşte ajutarea unei persoane, care a comis o infracţiune din care au rezultat bunuri, să ascundă provenienţa ilicită a acestora, şi, practic, să sustragă de la urmărire, judecată sau de la executarea pedepsei, elementul material al infracţiunii având drept scop ascunderea sau disimularea originii ilicite a bunurilor.
Secţiunea a III-a. Latura obiectivă a infracţiunii de spălare a banilor
A. Schimbarea sau transferul de bunuri, cunoscând că provin din săvârşirea de infracţiuni, în scopul ascunderii sau al disimulării originii ilicite a acestor bunuri sau în scopul de a ajuta persoana care a săvârşit infracţiunea din care provin bunurile să se sustragă de la urmărire, judecată sau executarea pedepsei
Prima variantă a infracţiunii de spălare a banilor se poate realiza în două modalităţi normative alternative 3 . Este vorba despre acţiunea de schimbare de bunuri despre acţiunea de transfer de bunuri. Acţiunea de schimbare de bunuri este o operaţiune juridică prin care are loc înlocuirea unui bun provenit din săvârşirea unei infracţiuni cu alt bun de provenienţă licită 4 . De pildă, cedarea unui autoturism furat în schimbul unui teren. De asemenea intră în conţinutul primei modalităţi infracţionale, schimbul valutar (când se schimbă două sume de bani) 5 . De pildă, se schimbă o sumă de bani din moneda Euro în dolari USA. În doctrină, se consideră că acţiunea de schimbare a bunului include şi modificarea înfăţişării aspectului sau a altor elemente ale acestuia, prin diverse modalităţi. Spre exemplu, schimbarea seriei şi numărului de înmatriculare a unui autoturism 6 . Acţiunea de transfer este o operaţiune juridică prin care se transmit drepturi de natură patrimonială referitoare la un bun dobândit din săvârşirea unei infracţiuni 7 . Prin acţiunea de transfer se pot efectua şi simple remiteri materiale ale unor bunuri, fără ca
1 A se vedea: M.A. Hotca, M. Dobrinoiu, op. cit., p. 324; Pentru soluţii jurisprudenţiale, a se vedea, spre exemplu, I.C.C.J., s. pen., dec. nr. 622/2005, în N. Cristuş, Evaziunea fiscală şi spălarea banilor, Ed. Hamangiu, Bucureşti, 2007, p. 205.
2 ICCJ, s. pen., dec. nr. 1562/2009, www.scj.ro.
3 M. Hotca, M. Dobrinoiu, op. cit., p. 314.
5 I. Gârbuleţ, op. cit., p. 383.
6 C. Voicu, Al. Boroi, Fl. Sandu, I. Molnar, M. Gorunescu, S. Corlăţeanu, p. 286.
7 I. Gârbuleţ, op. cit., p. 383.
remiterea să fie însoţită de transmiterea vreunui drept referitor la bunurile în cauză 1 . Spre exemplu, vinderea sau donarea unor obiecte de artă furate. În literatura de specialitate se apreciază că în noţiunea de transfer intră şi transferul de bani dintr-un cont în altul, în cadrul aceleaşi bănci, sau de la o bancă la altă bancă 2 . Dintre formele transferului de valori, în doctrină sunt menţionate mai multe categorii de operaţiuni, cum ar fi 3 : deplasarea capitalului dintr-o ţară în alta, cu aparenţa folosirii în vederea încheierii unei tranzacţii comerciale; deplasări de fonduri băneşti, cu aparenţă de plăţi pentru operaţiuni legale (de pildă, cumpărarea de obligaţiuni); deplasări de bani dintr-o ţară în alta, legate de efectuarea unor tranzacţii bursiere de natură speculativă; plăţi fictive prin intermediul cardului; plăţi prin sisteme bancare de transfer la distanţă a banilor (Western Union, MoneyGram etc.) s.a.;
B. Ascunderea sau disimularea adevăratei naturi a provenienţei, a situării, a dispoziţiei, a circulaţiei sau a proprietăţii bunurilor ori a drepturilor asupra acestora, cunoscând că bunurile provin din săvârşirea de infracţiuni
Acţiunea de ascundere sau disimulare a naturii reale infracţionale a bunului, a situării, a dispoziţiei, a circulaţiei sau a proprietăţii bunurilor ori a drepturilor asupra acestora constă în camuflarea provenienţei sau situaţiei sale juridice, prin operaţiuni complexe juridice, economice, financiare sau prin alte activităţi prin care se poate realiza mascarea originii infracţionale a bunurilor obţinute nelegal 4 . Disimularea sau ascunderea situării unui bun priveşte mascarea faptului localizării lui efective 5 . De pildă, bunul figurează că se află într-un anumit depozit, dar în realitate acesta se află în exploatare pe un şantier.
C. Dobândirea, deţinerea sau folosirea de bunuri, cunoscând că acestea provin din săvârşirea de infracţiuni
Acţiunea de dobândire a unui bun provenit din săvârşirea unei infracţiuni constă în operaţiunea prin care o persoană obţine bunul în discuţie, aflându-se în cunoştinţă de cauză, adică are ştiinţă de originea infracţională a bunului 6 . De exemplu, subiectul activ ştie că bunul pe care l-a dobândit provine din săvârşirea de infracţiuni de trafic de droguri 7 . Dobândirea poate privi oricare dintre atributele dreptului de proprietate, inclusiv nuda proprietate 8 . Acţiunea de deţinere a unui bun de natură infracţională constă în stăpânirea unui bun care provine din săvârşirea unei fapte ce constituie infracţiune 9 . Deţinerea este o
1 C. Voicu, Al. Boroi, Fl. Sandu, I. Molnar, M. Gorunescu, S. Corlăţeanu, p. 287.
5 I. Gârbuleţ, op. cit., p. 384.
6 I. Gârbuleţ, op. cit., p. 385.
7 Art. 2 sau 3 din Legea nr. 143/2000.
8 I. Gârbuleţ, op. cit., p. 385.
9 H. Diaconescu, Infracţiunile de corupţie şi cele asimilate sau în legătură cu acestea, Ed. All Beck, Bucureşti, p. 312.
activitate care are o anumită durată, ceea ce înseamnă că sunt excluse „deţinerile” instantanee. Acţiunea de folosire a unui bun provenit din săvârşirea unei infracţiuni este o activitate prin care se obţin avantaje de pe urma uzului acestuia 1 . Avantajele pot fi atât materiale (evaluabile în bani), cât şi de natură spirituală. Raliindu-ne opiniei exprimate deja în doctrină, considerăm şi noi că, de lege ferenda, ar trebui stipulate în lege infracţiunile care pot constitui premise ale spălării banilor sau plafonul valoric minim 2 .
Urmarea imediată a infracţiunii de spălare a banilor, în ceea ce priveşte obiectul juridic principal, constă într-o stare de pericol pentru activitatea de înfăptuire a justiţiei, astfel că această infracţiune poate fi încadrată în categoria infracţiunilor de pericol 3 . Spălarea banilor determină trecerea bunului ce provine dintr-o faptă prevăzută de legea penală în altă sferă patrimonială pentru a se crea o aparenţă de legalitate 4 .
Legătura (denumită şi raportul) de cauzalitate este cel de-al treilea element obligatoriu al laturii obiective, aceasta nefiind altceva decât liantul (relaţia de tipul cauză- efect) ce trebuie să existe între elementul material (acţiunea interzisă) şi urmarea imediată (starea de pericol sau vătămarea efectivă).
Secţiunea IV. Latura subiectivă a infracţiunii de spălare a banilor
În literatura de specialitate, se poartă însă discuţii în ceea ce priveşte modalităţile intenţiei, respectiv dacă spălarea banilor poate fi săvârşită atât cu intenţie directă, cât şi cu intenţie indirectă, după caz 5 . În ceea ce ne priveşte, având în vedere redactarea normei de incriminare, pentru stabilirea modalităţilor vinovăţiei, apreciem că acestea trebuie examinate în mod individual, deoarece fiecare dintre variantele infracţionale presupune alte aspecte de natură subiectivă. În cazul variantelor infracţionale prevăzute în art. 23 alin. (1) lit. a) şi b), analizând conţinutul legal al infracţiunii, constatăm că latura subiectivă trebuie să îmbrace, de regulă, modalitatea intenţiei directe, deoarece atât varianta referitoare la
1 Idem, p. 312. A se vedea şi I. Gârbuleţ, op. cit., p. 385.
2 M.A. Hotca, M. Dobrinoiu, Infracţiuni prevăzute în legi speciale, Ed. C.H. Beck, Bucureşti, 2008, p. 325 şi urm.
3 A se vedea: M.A. Hotca, M. Dobrinoiu, op. cit., p. 326; P. Ciobanu, Prevenirea şi combaterea infracţiunii de spălarea banilor, Partea a II-a, Revista Română de Drept al Afacerilor nr. 6/2003, p. 8.
4 V. Dobrinoiu, Drept penal. Partea specială, Ed. Lumina Lex, Bucureşti, 2004, p. 386.
5 Se arată că, după modul de formulare a textului incriminator, cel puţin în cazul primelor două variante infracţionale (art. 23 alin. (1) lit. a şi lit. b), intenţia nu poate fi decât directă (M.
Hotca, M. Dobrinoiu, op. cit., p. 317).
schimbarea sau transferul de bunuri, cât şi cea privind ascunderea naturii provenienţei acestora trebuie săvârşite cu intenţie directă 1 .
Secţiunea V. Forme, variante, sancţiuni şi aspecte procesuale
Fiind o infracţiune intenţionată, spălarea banilor permite atât tentativa, cât şi actele de pregătire, dar numai tentativa este incriminată. Actele de pregătire, deşi sunt posibile, nu sunt sancţionate, fiind lăsate în afara incriminării de către legiuitor 2 . De lege ferenda, considerăm că actele preparatorii ar trebui să fie incriminate şi în cazul infracţiunii de spălare a banilor, deoarece ele sunt, de regulă, deosebit de periculoase, practic, de multe ori, în funcţie de modul cum este pregătită săvârşirea infracţiunii de spălare a banilor, depinzând şi „succesul” acesteia. Ca tehnică de sancţionare, propunem asimilarea actelor preparatorii cu tentativa, în norma
de incriminare precizându-se că „Sunt asimilate cu tentativa şi procurarea sau adaptarea mijloacelor ori a instrumentelor, precum şi luarea de măsuri în vederea săvârşirii faptelor de spălare a banilor”.
Tentativa la infracţiunea examinată constă în punerea în executare a intenţiei de a realiza una dintre modalităţile infracţiunii de spălare a banilor, executare care este întreruptă, iar rezultatul nu se produce din diverse cauze 3 . În cazul infracţiunii de spălare a banilor, tentativa este posibilă numai în modalitatea imperfectă, adică a întreruperii executării elementului material, deoarece rezultatul (starea de pericol) se produce instantaneu cu realizarea elementului material al infracţiunii 4 . Faţă de această particularitate a infracţiunii analizate, considerăm că dintre cele două cauze de nepedepsire prevăzute de art. 22 C. pen. – desistarea şi împiedicarea producerii rezultatului – în cazul spălării banilor poate fi incidentă numai desistarea, deoarece împiedicarea producerii rezultatului este posibilă numai în ceea ce priveşte infracţiunile de rezultat. Referitor la consumarea infracţiunii, precizăm că aceasta are loc în momentul în care a fost executat integral elementul material al faptei. În practica judiciară, din cauza faptului că de multe ori există posibilitatea ca denunţătorul să se considere lipsit de protecţie dacă sesizează organele de urmărire penală, trebuie să fie rezolvate o serie de probleme legate de efectuarea actelor premergătoare, care sunt destinate verificării datelor deţinute de organele judiciare sau, în anumite cazuri, de a le completa, în vederea desprinderii concluziilor corespunzătoare pentru începerea sau neînceperea urmăririi penale 5 . Pentru a evita începerea urmăririi penale fără să existe suficiente indicii temeinice din care să se poată trage concluzia că a fost săvârşită o infracţiune şi făptuitorul poate fi tras la răspundere penală, în literatura de specialitate s-a propus ca într-o viitoare reglementare să fie acordate posibilităţi de investigare sporite organelor judiciare în privinţa efectuării actelor premergătoare fazei urmăririi penale 6 .
1 M. Hotca, M. Dobrinoiu, op. cit., p. 317.
2 A se vedea C. Voicu, Al. Boroi, Fl. Sandu, I. Molnar, M. Gorunescu, S. Corlăţeanu,
3 M.A. Hotca, M. Dobrinoiu, op. cit., p. 317.
5 I. Neagu, Drept procesual penal. Tratat, vol. I, Ed. Global Lex, Bucureşti, 2006, 525.
Unul dintre aspectele specifice infracţiunilor de spălare a banilor este acela că declaraţiile învinuitului sau ale inculpatului, precum şi ale celorlalte părţi sunt de multe ori înşelătoare, deoarece cei care comit asemenea infracţiuni sunt oameni care au experienţă infracţională bogată şi au intrat deseori în contact cu autorităţile statului, cunoscându-şi foarte bine drepturile, astfel că uneori abuzează de exercitarea acestora. În cazul infracţiunilor de spălare a banilor, principiul operativităţii trebuie respectat cu mare stricteţe în ceea ce priveşte administrarea probelor, deoarece pentru investigarea cu succes a acestor infracţiuni, bunurile sau valorile ce formează obiectul lor pot fi uneori ascunse sau transmise către alte persoane.
Instituţii şi proceduri de identificare a clienţilor şi de prelucrare a informaţiilor referitoare la spălarea banilor
Secţiunea I. Oficiul Naţional de Prevenire şi Combatere a Spălării Banilor
Oficiul Naţional de Prevenire şi Combatere a Spălării Banilor (denumit în continuare Oficiul sau ONPCSB) a fost înfiinţat, pentru prima dată în România, prin Legea nr. 21/1999 pentru prevenirea şi sancţionarea spălării banilor 1 , având în vedere necesitatea existenţei unei autorităţi, la nivel naţional, în domeniul combaterii spălării banilor 2 . În acelaşi an, prin H.G. nr. 413/1999, a fost aprobat Regulamentul de organizare şi funcţionare a ONPCSB şi a structurilor sale teritoriale, iar după obţinerea sediului (luna iunie 1999) au fost făcute şi primele angajări 3 . Ulterior, prin Legea nr. 656/2002, care a abrogat Legea nr. 21/1999, ONPSCB a fost reorganizat şi în prezent beneficiază de un nou Regulament de organizare şi funcţionare, aprobat prin H.G. nr. 1599/2008 4 . În prezent, ONPCSB este Unitatea de Informaţii Financiare a României (FIU) de tip administrativ, cu rol de lider în elaborarea, coordonarea şi implementarea sistemului naţional de combatere a spălării banilor şi finanţării terorismului, fiind condus de un preşedinte, numit din rândul membrilor Plenului Oficiului şi care reprezintă instituţia în relaţiile cu autorităţile legislative, judiciare şi administrative, precum şi cu persoanele fizice şi juridice din ţară şi străinătate. Oficiul Naţional de Prevenire şi Combatere a Spălării Banilor beneficiază de un aparat propriu, a cărui organigramă a fost modificată prin H.G. nr. 1599/2008 referitoare la aprobarea Regulamentului de organizare şi funcţionare a ONPCSB, act normativ prin
1 Publicată în M. Of. nr. 18 din 21 ianuarie 1999. Pentru analiza dispoziţiilor Legii nr. 21/1999, a se vedea: V. Dabu, A.-M. Guşanu, Consideraţii de ordin juridic asupra infracţiunilor de spălarea banilor reglementate în Legea nr. 21/1999, Pro-Lege nr. 4/2001; 8; I. Pitulescu, Consideraţii referitoare la infracţiunea de spălare a banilor, Dreptul nr. 8/2002; I. Poiană, I. Lascu, Incriminarea penală a unor fapte de spălare a banilor, Pro-Lege nr. 2/1999; I. Poiană, I. Lascu, Incriminarea penală a unor fapte de spălare a banilor, Dreptul nr. 5/1999.
2 Pentru istoria Oficiului Naţional de prevenire şi Combatere a Spălării Banilor, a se vedea Raportul Oficiul Naţional de Prevenire şi Combatere a Spălării Banilor – 10 ani de activitate a Unităţii de Informaţii Financiare a României, www.onpcsb.ro.
3 A se vedea www.onpcsb.ro.
4 H.G. nr. 1599/2008 a abrogat H.G. nr. 531/2006 privind regulamentul de organizare şi funcţionare a O.N.P.C.S.B. (M. Of. nr. 841 din 15 decembrie 2008).
care au fost înfiinţate două direcţii noi, respectiv Direcţia Supraveghere şi Control şi Direcţia Juridică şi Metodologie, alături de celelalte structuri deja existente. Înfiinţarea Direcţiei de Supraveghere şi Control a făcut parte din măsurile urgente ce trebuiau întreprinse în legătură cu punerea în aplicare a Recomandărilor înscrise în Raportul de evaluare Moneyval, document în care era menţionată îngrijorarea cu privire la necesarul de resurse disponibile pentru supraveghere, apreciindu-se că Unitatea de Informaţii Financiare a României prezintă o lipsă de personal în ceea ce priveşte supraveghetorii on-site (12 persoane) în comparaţie cu numărul mare şi
diversitatea entităţilor supravegheate (un număr foarte mare de instituţii financiare non- bancare, furnizori de servicii de transmitere a banilor şi toate celelalte entităţi care nu au autoritate de supraveghere) 1 . După aderarea României la Uniunea Europeană, la data de 1 ianuarie 2007, a continuat monitorizarea ţării noastre pentru implementarea angajamentelor asumate în toate domeniile acquis-ului F1F, fapt care a condus la necesitatea dispunerii de către autorităţile române a unor măsuri legislative şi instituţionale pentru funcţionarea eficientă a sistemului de combatere a spălării banilor şi a finanţării terorismului, în ceea ce priveşte:
i. prevenirea folosirii entităţilor raportoare financiare şi non-financiare, în scopul spălării banilor şi finanţării actelor de terorism, prin detectarea vulnerabilităţilor şi evoluţiilor sectoriale;
ii. îmbunăt

References: articolul 6
 articolul 2
 articolul 6
 articolul 6
 articolul 6
 articolul 6
 articolul 6
 articolul 234
de lege ferenda
De lege ferenda